
       GRAD ZAGREB
   GRADSKA ČETVRT 
TREŠNJEVKA - SJEVER
  Vijeće Mjesnog odbora 
             Ciglenica

KLASA: 024-08/24-003/1190
URBROJ: 251-13-11-16/002-24-3
Zagreb, 10. lipnja 2024.                                           				
Z A P I S N I K

s 37. sjednice Vijeća Mjesnog odbora Ciglenica, održane 10. lipnja u 19:00 sati, u prostorijama Mjesnog odbora Ciglenica, Selska cesta 44. 

Nazočni članovi Vijeća: Maja Šćukanec, Sanja Tonković, Hrvoje Skejić, Goran Štefek, Marina Milić, Siniša Bijelić, Milka Škripek
Ostali nazočni: dvoje građana iz Brdovečke ulice k.br. 15, liječnica iz Crvenog križa Grada Zagreba

Predsjednica Vijeća Mjesnog odbora Ciglenica, Maja Šćukanec, otvara sjednicu i pozdravlja sve nazočne. Utvrđuje da je na sjednici nazočno 7 članova od ukupno 7 članova Vijeća Mjesnog odbora, te konstatira da su ispunjeni svi uvjeti za raspravljanje i odlučivanje.

Predsjednica Vijeća daje Zapisnik s 36. sjednice na verifikaciju.
Vijeće Mjesnog odbora Ciglenica JEDNOGLASNO prihvaća Zapisnik s 36. sjednice. 

Predsjednica predlaže dopunu dnevnog reda točkom; Prijedlog zaključka o Ivanečkoj ulici.
Prijedlog dopune dnevnog reda prihvaćen je JEDNOGLASNO.


Predsjednica predlaže 
DNEVNI RED

1. Prijedlog zaključka o Žutničkoj ulici
2. Prijedlog zaključka o provođenju pojačanih represivnih mjera uklanjanja i sankcioniranja nepropisno parkiranih vozila u naselju Ciglenica
3. Prijedlog zaključka o Ivanečkoj ulici
4. Pitanja, prijedlozi i obavijesti

     koji je prihvaćen JEDNOGLASNO.

Ad 1. Prijedlog zaključka o Žutničkoj ulici 

[bookmark: _Hlk152834869]Predsjednica izvješćuje o materijalima, otvara raspravu, u kojoj sudjeluju svi članovi Vijeća, istu zaključuje.
Vijeće Mjesnog odbora Ciglenica JEDNOGLASNO  donosi 

Z A K LJ U Č A K

1. Vijeće Mjesnog odbora Ciglenica ostaje pri stavu iznijetom u Zaključku sa 35. sjednice održane 22. travnja 2024., Klasa: 024-08/24-003/772 Ur.br.: 251-13-11-16/002-24-7, uz rješavanje spora na miran način, a ako ne ide na miran način, onda tužbom.
2. Ovaj Zaključak dostavlja se Vijeću Gradske četvrti Trešnjevka - sjever.

Ad 2.  Prijedlog zaključka o provođenju pojačanih represivnih mjera uklanjanja i sankcioniranja nepropisno parkiranih vozila u naselju Ciglenica
[bookmark: _Hlk152834951]
Predsjednica izvješćuje o materijalima, otvara raspravu, u kojoj sudjeluju svi članovi Vijeća, istu  zaključuje.
Vijeće Mjesnog odbora Ciglenica JEDNOGLASNO  donosi 

Z A K LJ U Č A K

1. Vijeće Mjesnog odbora Ciglenica traži provođenje pojačanih represivnih mjera sankcioniranja i uklanjanja nepropisno parkiranih vozila u naselju Ciglenica na sljedećim lokacijama: Stubička ulica, Zlatarska ulica, Erpenjska ulica, Ivanečka ulica, Klanječka ulica, Sutinska ulica (donje parkiralište gdje su vozila parkirana po sredini) i Zagorska ulica samo na mjestima pješačkih prijelaza do poboljšanja situacije.
2. Svakodnevno se građani žale na zaparkirane nogostupe i blokirane pješačke prijelaze vozilima preko cijelog nogostupa što ima za posljedicu ugrožavanje pješaka u prometu. Nadalje, blokirani su i požarni putevi (Zlatarska, Erpenjska, Sutinska – donje parkiralište) na navedenim lokacijama. U nekim od ovih ulica na snazi je zabrana parkiranja što pojedince i dalje ne sprječava da svakodnevno nepropisno zaparkiravaju nogostupe, a time pješake i majke sa djecom prisiljavaju da se kreću kolnikom. 
3. Vijeće Mjesnog odbora Ciglenica također moli nadležne gradske urede da se, radi navedene situacije, već doneseni Zaključci Vijeća i već izdana Rješenja, koja se tiču postavljanja zaštitnih stupića i ucrtavanja dva nova pješačka prijelaza (Stubička ulica), što žurnije realiziraju kako bi se građanima omogućilo sigurno kretanje u prometu. 
4. Vijeće Mjesnog odbora Ciglenica traži da se zbog navedene situacije i kroničnog nedostatka broja parkirnih mjesta u našem naselju, koje dovode do neželjenih situacija kao što je zaparkiravanje, ponovno uzme u razmatranje već doneseni Zaključak Vijeća Mjesnog odbora, u kojem tražimo podizanje parkirališta u Sutinskoj ulici (koje je u vlasništvu Grada Zagreba) na više razina u svrhu povećanja broja parkirnih mjesta u naselju te mogućnosti naplate parkiranja (3. zona.)
5. Time bi se spriječilo parkiranje vozila iz drugih naselja i trajno riješio problem nepropisnog parkiranja na nogostupima.
6. Ovaj Zaključak dostavlja se Vijeću Gradske četvrti Trešnjevka – sjever.

Ad 3. Prijedlog zaključka o Ivanečkoj ulici

Predsjednica izvješćuje o materijalima, otvara raspravu, u kojoj sudjeluju svi članovi Vijeća, istu zaključuje.

Vijeće Mjesnog odbora Ciglenica JEDNOGLASNO donosi 

Z A K LJ U Č A K

1. Vijeće Mjesnog odbora Ciglenica traži komisijski očevid u Ivanečkoj ulici te ishođenje prometnog rješenja. 
2. Dana 3. lipnja 2024. godine u Ivanečkoj ulici se dogodila teška prometna nesreća u kojoj je stradala pješakinja u prometu zbog vozila koje je prekoračilo brzinu kretanja te zbog nepropisno parkiranih vozila na južnom nogostupu na sjevernom djelu ulice, na zelenoj površini uz prugu, koja je svakodnevno uzurpirana vozilima koja dolaze u poduzeća koja se nalaze u Gradišćanskoj ulici (u kojoj se nalazi javna garaža) preko pruge u gradsku četvrt Črnomerec. 
3. Ovom Zaključku prilažemo Dopis stanara Ivanečke ulice te predlažemo, uz komisijski očevid, sljedeće:
- postavljanje dvije uzdignute plohe prije raskrižja Ivanečke ulice sa Humskom ulicom te nakon raskrižja
- postavljanje zaštitnih stupića na jedini nogostup u ulici iz razloga što se u Ivanečkoj ulici nalazi Dječji vrtić Bajka
- sastanak sa HŽ-Infrastrukturom koja je vlasnik parcele uz prugu (sjeverna strana Ivanečke ulice), na kojoj parkiraju automobile (nepropisno), da riješe problem parkiranja na njihovoj parceli. 
Do realizacije svega navedenog, molimo Ured prometnog redarstva i MUP-a II Policijske postaje prometne policije Lučko da riješe problem nepropisno parkiranih vozila u ulici, kako više ne bi dolazilo do prometnih nesreća sa stradalim pješacima u prometu. 
4. Vijeće Mjesnog odbora Ciglenica traži od HŽ-Infrastrukture da redovno održava svoju parcelu uz prugu (sjeverna strana Ivanečke ulice). 
5. Ovaj Zaključak dostavlja se Vijeću Gradske četvrti Trešnjevka – sjever.

Ad 4. Pitanja, prijedlozi i obavijesti

Predsjednica Vijeća Mjesnog odbora Ciglenica obavijestila je članove Vijeća o pristiglim upitima i prijedlozima građana. Vijeće Mjesnog odbora Ciglenica je raspravljalo o budućim akcijama i prijedlozima poboljšanja života građana u naselju Ciglenica, prometnoj problematici, te dogovorilo datum održavanja slijedeće sjednice za 1. srpnja 2024. godinu u 19:00 sati.
Liječnica će nakon sjednice izmjeriti krvni tlak, kolesterol i šećer u krvi članovima Vijeća te će time biti započeto Zdravstveno savjetovalište preko Plana potreba.                                            

Sjednica je završila u 19:50 sati
                                                                                                                           
                                                                      
 Zapisnik sastavio                                                                                           Predsjednica
                                                                                                               Vijeća Mjesnog odbora
    Josip Ivančić                                                                                                  Ciglenica

[bookmark: _GoBack]                                                                                                                   Maja Šćukanec, v.r.

Prilog: izvješće o glasanju


Izvješće o glasanju na 37. sjednici
	
	
	
	
	
	
	
	
	
	
	
	

	Članovi Vijeća
	Točka 1.
	Točka 2.
	Točka 3.

	MAJA ŠĆUKANEC
	+
	+
	+

	MARINA MILIĆ 
	+
	+
	+

	HRVOJE SKELIĆ
	+
	+
	+

	SANJA TONKOVIĆ
	+
	+
	+

	MILKA ŠKRIPEK
	+
	+
	+

	GORAN ŠTEFEK
	+
	+
	+

	SINIŠA BIJELIĆ
	+
	+
	+

	    NIJE PRISUTAN= prekrižiti ime
	
	
	
	
	
	
	
	
	
	

	
	
	
	
	
	
	
	
	
	
	
	



image1.png
-




